शिविर में मौजूद पर नहीं थी जानकारी
नेहरू युवा केन्द्र द्वारा तीन दिवसीय युवा नेतृत्व एवं सामुदायिक विकास प्रशिक्षण शिविर का आयोजन किया गया था। जिसका समापन सोमवार दोपहर किया गया। कार्यक्रम के दौरान प्रशिक्षण प्राप्त युवाओं को प्रमाण पत्र दिए गए।
कार्यक्रम के दौरान भास्कर प्रतिनिधि ने जब मौके पर मौजूद युवाओं से चर्चा की तो उन्हें न तो प्रशिक्षण के बारे में पता था और न ही किस संबंध में उन्हें प्रमाण पत्र दिए जा रहे था इसकी कोई जानकारी थी।
सूत्रों से प्राप्त जानकारी के अनुसार प्रशिक्षण शिविर आयोजित करने के लिए खेल एवं युवा कल्याण विभाग द्वारा निर्धारित बजट में 40 युवाओं को प्रशिक्षण दिया जाना था लेकिन स्थानीय समिति संचालकों ने कुछ ही युवाओं को प्रशिक्षण दिया। जबकि शेष के नाम कागजी दस्तावेज पूरे करने के लिए लिखे गए थे। जिन्हें प्रशिक्षण के संबंध में कोई जानकारी नहीं थी।
शिविर आयोजक के बारे में जानकारी लेने का प्रयास किया गया तो मौके पर मौजूद किसी ने भी प्रशिक्षण शिविर की जिम्मेदारी अपने ऊपर नहीं ली। इस मौके पर नेहरू युवा केन्द्र के जिला समन्वयक एसपी सिंह,डा. आरसी शर्मा, कैलाश नारायण शर्मा, लक्ष्मी शर्मा, ब्लॉक समन्वयक आदर्श शर्मा मौजूद थे।
प्रशिक्षण के बाद बच्चों को बांटे गए प्रमाण पत्र। कार्यक्रम में बड़ी संख्या में बच्चे मौजूद रहे।
प्रशिक्षण शिविर
hin_Deva hin_Deva hin_Deva hin_Deva hin_Deva hin_Deva hin_Deva